കഴിഞ്ഞ ദിവസം തനിക്ക് ഉറങ്ങാന് കഴിഞ്ഞില്ല... രോഷം വ്യക്തമാക്കാന് വാക്കുകളില്ല.... രാജ്യസഭയില് പ്രതിപക്ഷ ബഹളം ശക്തമായതിനെ തുടര്ന്ന് വികാരാധീനനായി ഉപരാഷ്ട്രപതി വെങ്കയ്യ നായിഡു. രാജ്യസഭയില് പ്രതിപക്ഷ ബഹളം ശക്തമായതിനെ തുടര്ന്ന് വികാരാധീനനായി ഉപരാഷ്ട്രപതി വെങ്കയ്യ നായിഡു. ബഹളത്തില് കടുത്ത അതൃപ്തി രേഖപ്പെടുത്തിയാണ് സഭാ അധ്യക്ഷന് കൂടിയായ വെങ്കയ്യ നായിഡു വിതുമ്ബിയത്. സഭയുടെ പവിത്രത ചില അംഗങ്ങള് തകര്ത്തു. കഴിഞ്ഞ ദിവസം തനിക്ക് ഉറങ്ങാന് കഴിഞ്ഞില്ല. രോഷം വ്യക്തമാക്കാന് വാക്കുകളില്ലെന്നും വെങ്കയ്യ നായിഡു പറഞ്ഞു. ചൊവ്വാഴ്ച കറുത്തവസ്ത്രം ധരിച്ച് സഭയിലെത്തിയ വലിയൊരു വിഭാഗം പ്രതിപക്ഷാംഗങ്ങള് പെഗാസസ് വിഷയത്തില് മുദ്രാവാക്യം വിളികളോടെ പ്രതിഷേധിച്ചപ്പോള് രാജ്യസഭ ചൊവ്വാഴ്ച ആറ് തവണ നിര്ത്തിവെച്ചിരുന്നു. സെക്രട്ടറി ജനറലിന്റെ മേശമേല് കയറി അംഗങ്ങള് പ്രതിഷേധിച്ചത് സഭയെ പ്രക്ഷുബ്ധമാക്കിയിരുന്നു. കാര്ഷിക നിയമങ്ങള് പിന്വലിക്കാതെ ചര്ച്ച ചെയ്യാനുള്ള സര്ക്കാര് നീക്കത്തിനെതിരേ അംഗങ്ങള് സെക്രട്ടറി ജനറലിന്റെ മേശപ്പുറത്ത് കയറിയും ഫയല് വലിച്ചെറിഞ്ഞും പ്രതിഷേധിച്ചു. പാര്ലമെന്റെന്ന ക്ഷേത്രത്തിന്റെ ശ്രീകോവിലായിട്ടാണ് മേശയെ കാണുന്നതെന്ന് വെങ്കയ്യ നായിഡു പറഞ്ഞു. ഈ ഓഗസ്റ്റ് സഭയെ ഇത്രയും താഴ്ന്ന നിലയിലാക്കാനിടയാക്കിയ പ്രകോപനമോ കാരണമോ കണ്ടെത്താന് പാടുപെട്ടതിനാല് തനിക്ക് ഉറക്കമില്ലാത്ത രാത്രികളായിരുന്നുവെന്നും വെങ്കയ്യനായിഡു അവകാശപ്പെട്ടു. അതേസമയം, പ്രതിപക്ഷ ബഹളത്തെത്തുടര്ന്ന് രാജ്യസഭ ഇന്നും തടസപ്പെട്ടിരിക്കുകയാണ്.